Начало > В Ловеч обекти, свързани с делото на Васил Левски, ще са с вход свободен на 19 февруари
В Ловеч туристически забележителности, свързани с героичното дело и живота на Апостола на свободата Васил Левски, ще са с вход свободен на 19 февруари. Обектите отварят врати като част от инициативата на Министерството на туризма „Денят за вас“ в сряда. Музей „Васил Левски“ и Къкринското ханче към Регионалния исторически музей–Ловеч ще посрещат туристи без такси в деня, в който отбелязваме 147 години от гибелта на Апостола.
В сряда в община Ловеч ще се състои и поредица от възпоменателни събития, посветени на 147 години от гибелта на Васил Левски. На 19 февруари в 8.00 ч. ще тръгне туристически поход „По стъпките на Апостола” от Ловеч до Къкринското ханче през местността Пази мост. Програмата предвижда още гражданско поклонение на паметника на Апостола, а вечерта в Драматичния театър–Ловеч ще има танцов спектакъл. Ден по-рано - 18 февруари, е предвидено поклонение с военен ритуал на паметника на Васил Левски.
Изпращайте снимки и видеа от „Денят за вас“ в общините, присъединили се към инициативата, с кратък описателен текст за мястото, което сте посетили. Снимайте вас и вашето семейство и в края на инициативата най-добрите кадри и видеа ще бъдат публикувани на институционалната страница на Министерството на туризма с имената на авторите. Имейл адрес: press@tourism.government.bg [1] и Фейсбук страницата на Министерството на туризма.
Source URL: http://tourism.government.bg/bg/kategorii/predstoyashti-subitiya/v-lovech-obekti-svurzani-s-deloto-na-vasil-levski-shte-sa-s-vhod
[1] mailto:press@tourism.government.bg